title: Griruntara va Kulak
text: Doplekutuson va toleafa nesida ke griruntara, Politburo bak bareaksat ke 1931 va drowigafa « Andreyev tuzda » inkeyer, i va tuzda yoltkirafa gu Andreyev banugale tiyis okilik ke viley kodisukes va kobasikeem is tawadayikeem. Ticemaf flibik ke OGPU dene bata koka loote tiyid, don Yagoda. Mali 20/02/1931, Politburo al kobenplekuyur da OGPU va divstaksera va 200 000 ik 300 000 tawadayikafa yasa di levegayar. Ota vas 120 000 ba 05/04/1931 gan Politburo zo kastayar. Sedme enkopaca ke OGPU, 265 795 yasa vas 1 243 860 ilkik bak 1931 geltron zo rezgaleyed : 95 544 yasa ko Ural zo vanstakseyed, 54 360 ko Taltefa Sibira, 11 648 ko lentefa gola, is 5778 ko sumefa roneka ke Sovietafo Tanaxo. Ba 10/04/1932, Andreyev tuzda va arplekura va 30 000 ik 35 000 yasa juikeyer ; ton woda laumasiyina vas 38 000 yasa gan Politburo ba 16/04/1932. Bak 1933 loon alub-vuntoy korik al zo gorezgaleyed. Tikis goraks ke Politburo ke 05/07/1933 tiyir :